

**Cofrestru ar gyfer Dilysu Aml-ffactor**


1. Cliciwch ar y ddolen 'Cofrestrwch Yma' a ddarperir yn yr e-bost neu ewch i <https://myaccount.microsoft.com/>
2. Mewngofnodwch gyda'ch cyfeiriad e-bost a'ch cyfrinair Cyngor Sir Caerfyrddin.
3. Dewiswch **Security info** o'r cwarel llywio chwith ac yna dewiswch **Add method** o'r dudalen **Security info**.




1. Ar y dudalen **Add a method**, dewiswch **Authenticator app** o'r gwymplen, ac yna dewiswch **Add**.



1. Bydd y dudalen nesaf yn eich annog i osod yr **ap Microsoft Authenticator** ar eich dyfais symudol bersonol



1. Arhoswch ar y dudalen **Set up your account** wrth i chi osod yr ap Microsoft Authenticator ar eich dyfais symudol.




**Lawrlwytho a gosod yr ap Microsoft Authenticator**




1. Ewch i'r [Apple app store](https://apps.apple.com/us/app/microsoft-authenticator/id983156458) neu'r [Google play store](https://play.google.com/store/apps/details?id=com.azure.authenticator) ar eich dyfais symudol a gosodwch yr ap Microsoft Authenticator. Fel arall, ewch i [aka.ms/authapp](http://aka.ms/authapp) a lawrlwythwch yr ap Microsoft Authenticator.
2. Ar ôl ei osod, agorwch yr ap Microsoft Authenticator, dewiswch 'allow notifications' (os gofynnir),dewiswch **Add account** o'r eicon **Customize and control** (3 dot) yn y gornel dde uchaf, ac yna dewiswch **Work or school account**.

***Sylwer:*** *Os mai dyma'r tro cyntaf i chi osod yr ap Microsoft Authenticator, efallai y gofynnir i chi a ydych am ganiatáu i'r ap gael mynediad i'ch camera (iOS) neu ganiatáu i'r ap dynnu lluniau a recordio fideo (Android). Rhaid i chi ddewis* ***Allow*** *er mwyn i'r ap dilysu allu cael mynediad i'ch camera i dynnu llun o'r côd QR yn y cam nesaf.*


1. Dychwelwch i'r dudalen **Set up your account** ar eich cyfrifiadur, ac yna dewiswch **Next**. Bydd y dudalen **Scan the QR code** yn ymddangos.



1. Sganiwch y côd gyda darllenydd Côd QR yr ap Microsoft Authenticator, dylai hyn ychwanegu eich cyfrif gwaith neu ysgol yn llwyddiannus. Dewiswch **Next** ar y dudalen **Scan the QR code.**
2. Bydd hysbysiad yn cael ei anfon i'r ap Authenticator ar eich dyfais symudol i brofi eich cyfrif.



1. Cliciwch **'Approve'** ar yr hysbysiad yn yr ap Microsoft Authenticator, ac yna dewiswch **Next**.



1. Mae eich gwybodaeth diogelwch bellach wedi'i diweddaru i ddefnyddio'r ap Microsoft Authenticator i wirio pwy ydych chi wrth ddefnyddio dilysu aml-ffactor.
2. Ni fydd yn rhaid i chi wneud hyn bob tro y byddwch yn mewngofnodi. Yn gyffredinol, caiff ei ddefnyddio y tro cyntaf y byddwch yn mewngofnodi i ap neu ddyfais ac ar ôl newid eich cyfrinair.
3. **Peidiwch** **byth** â chymeradwyo cais dilysu gan Microsoft Authenticator os nad ydych wedi bod yn ceisio mewngofnodi i Adnodd Microsoft. **Peidiwch â chymeradwyo** na derbyn unrhyw gais am ddilysu os na wnaethoch rywbeth i sbarduno'r cais hwnnw.
4. Os byddwch yn derbyn hysbysiad annisgwyl, dewiswch **Deny** a fydd yn atal y cais am fynediad. Os byddwch yn derbyn hysbysiadau annisgwyl pellach dewiswch **Deny** ac yna **Dismiss**. Rhaid i chi newid eich cyfrinair ar unwaith a rhoi gwybod i Diogelwch TG drwy'r Porth Hunanwasanaeth TG: <https://ictselfservice.carmarthenshire.gov.wales>
5. Os byddwch yn cymeradwyo hysbysiad yn ddamweiniol, rhaid i chi newid eich cyfrinair ar unwaith a rhoi gwybod i Diogelwch TG drwy'r Porth Hunanwasanaeth TG fel uchod.